# Dailis Alfonsas Barakauskas

### Straipsnis iš Vikipedijos, laisvosios enciklopedijos.

Dailis Alfonsas Barakauskas (1952 m. birželio 29 d. Pakruojo rajono Geručių kaime) – Lietuvos politikas, Seimo narys 2000 – 2004 m.

Laisvai kalba gimtąja lietuvių bei anglų, rusų, latvių kalbomis. Žmona Violeta. Turi dvi dukras – Neringą ir Viliją, bei tris anūkus.

## [taisyti] Biografija

1970 m. baigė Pakruojo rajono Žeimelio vidurinę mokyklą. 1970 m. įstojo į Kauno politechnikos institutą (dabar – Kauno technologijos universitetas), kurį 1975 m. baigė ir įgijo automatizavimo inžinieriaus mechaniko specialybę.1990 m. baigė Vilniaus universitetą ir įgijo tarptautinių ekonominių santykių specialybę. 1999 m. JAV (Kembridže) Harvardo universiteto Harvardo tarptautinio vystymo institute įgijo investicijų vertinimo ir vadybos kvalifikaciją. 1992–1996 m. stažavo Švedijoje, Olandijoje, Vokietijoje, Didžiojoje Britanijoje, Danijoje, domėjosi, kaip plėtoti valstybės ūkį, pritraukti užsienio šalių investicijas, kaip pasinaudoti užsienio šalių sukaupta patirtimi kurti ir plėtoti asocijuotas verslo struktūras.

### [taisyti] Profesinė veikla

1975–1992 m. dirbo Šiaulių staklių gamykloje surinkimo cecho pamainos meistru, inžinieriumi technologu programuotoju, Programavimo valdymo biuro viršininku, vyriausiojo inžinieriaus pavaduotoju, Užsienio komercinių ryšių ir rinkotyros tarnybos vadovu. 1992–1996 m. – Šiaulių regioninių prekybos ir pramonės rūmų direktorius. 1993 m. – Belgijos ir Baltijos šalių prekybos rūmų direktorių tarybos narys. 1995–2000 m. – Lietuvos prekybos, pramonės ir amatų rūmų asociacijos prezidiumo narys. 1996–2000 m. – Šiaulių prekybos, pramonės ir amatų rūmų generalinis direktorius. 2005–2006 m. kovo mėn. – viešosios įstaigos „Ekonominių socialinių tyrimų ir mokymų centras“ direktorius.

### [taisyti] Visuomeninė veikla

1992 m. su bendraminčiais Šiauliuose atkūrė „Rotary“ klubą, buvo pirmasis šio klubo prezidentas.1998–2000 m. – Baltijos ir Amerikos partnerystės fondo Lietuvai ekspertų tarybos narys.

### [taisyti] Politinė veikla

1992–2002 m. – Lietuvos liberalų sąjungos narys, šios sąjungos pirmininko pavaduotojas, Valdybos narys, Šiaulių skyriaus pirmininkas. 1997–2000 m. – Šiaulių miesto savivaldybės tarybos narys, šios savivaldybės Valdybos narys, Investicijų ir Zoknių plėtros komiteto pirmininkas. 2000–2004 m. – VIII Seimo narys, išrinktas Aušros rinkimų apygardoje Nr.23. Seime dirbo Ekonomikos, Europos reikalų ir Teisės ir teisėtvarkos komitetuose. Nuo 2001 m. sausio 25 d. iki 2001 m. liepos 12 d. – susisiekimo ministras vienuoliktojoje (XXXII) Vyriausybėje. Nuo 2002 m. – Lietuvos liberalų demokratų partijos narys (nuo 2006 m. – Tvarkos ir teisingumo (liberalai demokratai) partija), šios partijos Valdybos narys.

## [taisyti] Nuorodos

Lietuvos Respublikos Seimas

Rodomas puslapis "http://lt.wikipedia.org../../../d/a/i/Dailis_Alfonsas_Barakauskas_16a6.html"

Kategorijos: Lietuvos susisiekimo ministrai | Seimo nariai

##### Views

- Straipsnis
- Aptarimas
- Dabartinė versija

##### Paieška